Janni Hussin NHL-poikaystävä passitettiin ulos seurastaan – Janni seuraa jälleen perässä: ”Suoraan sanottuna h
Kanadassa avopuolisonsa kanssa asuva Janni Hussi joutuu jälleen muuttamaan rakkaansa Lauri Korpikosken perässä – mutta vielä ei ole tiedossa, minne. (KUVA: Antti Hämäläinen / IS, Roni Rekomaa / Lehtikuva)
Fitnessmalli Janni Hussihttps://www.is.fi/haku/?query=janni+hussi kirjoittaa blogissaan siitä, kuinka joutuu jälleen rakentamaan uuden elämän.
Hussin avopuoliso, Kanadassa Edmonton Oilersissa pelaava NHL-kiekkoilija Lauri Korpikoskihttps://www.is.fi/haku/?query=lauri+korpikoski joutuu etsimään itselleen uuden seuran.
Ilta-Sanomat uutisoi viime viikon torstaina,http://www.iltasanomat.fi/nhl/art-2000001210991.html kuinka Edmonton ilmoitti ostaneensa hyökkääjän sopimuksen ulos. Korpikoskella olisi ollut vielä vuosi sopimusta jäljellä kanadalaisseuran kanssa.
Hussi on asunut niin ikään Kanadassa yhdessä poikaystävänsä kanssa. Nytkin hän aikoo seurata rakastaan uuteen paikkaan, vaikka Korpikosken tuleva seura ei olekaan vielä selvillä.
– Muutto tulee vaan eipä ole hajua vielä minne. Suoraan sanottuna kyllä vähän harmittaa, sillä olin sen työluvankin sinne Kanadan Albertaan saanut ja töitä minulla oli siellä kolmella eri salilla, Hussi harmittelee asiaa blogikirjoituksessaanhttp://www.jannihussi.com/apua-selluliittiin-palautumiseen-ja-vammojen-hoitoon/ ja toteaa myös saaneensa jo hyviä ystäviä uudesta kotikaupungistaan.
Jos kuva ei näy, voit katsoa sen täältähttps://www.instagram.com/p/BGPFPnNod-4/?taken-by=jannihussi&hl=fi.
Vaikka asia vielä tuoreeltaan harmittaakin, myöntää Hussi tiedostavansa pelin hengen.
– Koskaan ei voi olla varma missä seuraavana päivänä asustaa, mutta kyllähän se silti vaan harmittaa kun oli jokseenkin saanut oman elämänsä organisoitua taas yhteen paikkaan ja saanut muutaman todella läheisen ystävän.
– Mutta yritän myös ajatella asian niin, että kun en tähän voi itse vaikuttaa niin yritän olla siitä murehtimatta. Ja se on totta kai selvää, että me ollaan Harrin kanssa Laurin rinnalla no matter what, hän vakuuttaa blogissaan.
Kertaheitolla lämpimästä kylmään
Janni Hussi on seurustellut Lauri Korpikosken kanssa vuodesta 2012. Ennen Edmontonia pari asui yhdessä Yhdysvalloissa, Phoenixissa Arizonassa. Asuinpaikka vaihtuikin kertaheitolla NHL-kartan kuumimmasta kylmimpään.
– Niinhän sitä sanotaan, että ensimmäinen treidi on se kaikista pahin. Mutta nyt on tosi hyvä fiilis, ihan superhyvä, Hussi kertoi IS:lle Edmontonista viime tammikuussa.
Jos kuva ei näy, voit katsoa sen täältähttps://www.instagram.com/p/BGET7vCId9j/?taken-by=jannihussi&hl=fi.
Hussi myös kuvaili tuolloin kokevansa Kanadan itselleen sopivammaksi asuinpaikaksi.
– Kyllä se vaan niin on, mitä etukäteen ajattelinkin, että kanukkikulttuuri on lähempänä suomalaisuutta. Ihmiset ovat tosi avuliaita, ihania ja ennen kaikkea aitoja.
– Yleinen vilpittömyys ja se, että jengi haluaa oikeasti auttaa, on yllättänyt eniten. Täällä on jo nähnyt konkreettisesti sen, että täkäläiset tarjoavat apua ja he ovat myös tosissaan. Jenkeissä taas avun tarjoaminen ei välttämättä tarkoita yhtään mitään, Hussi kertoi.